Diari Oficial de la Generalitat Valenciana


Sumari del DOGV 9718, del 06-11-2023 (2023/11654)

RESOLUCIÓ de 30 d'octubre de 2023, de la directora general d'Atenció Primària, per la qual es deleguen competències en matèria sancionadora.
--------------------------------------------------------------------------------------------------------------------------------------------

### Dades del document

Número de DOGV
:   9718

Data del DOGV
:   06-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11658


Data del document
:   30-10-2023

Organisme emissor
:   Conselleria de Sanitat

Tipus de document
:   Resolució

Anàlisi jurídica

RESOLUCIÓ de 30 d'octubre de 2023, de la directora general d'Atenció Primària, per la qual es deleguen competències en matèria sancionadora. [2023/11453]  
La Llei 10/2014, de 29 de desembre, de la Generalitat, de salut de la Comunitat Valenciana, disposa en el seu article 99, apartat tercer, que correspon als titulars de les direccions generals competents per raó de la matèria imposar sancions per la comissió d'infraccions lleus i greus.  
  
Mitjançant Resolució de 4 de maig de 2021, de la directora general d'Assistència Sanitària, es va delegar en las persones titulars de les direccions territorials de la conselleria amb competències en matèria de sanitat, la facultat per a imposar sancions per la comissió de les infraccions lleus i greus previstes en l'esmentat apartat tercer de l'article 99 de la Llei 10/2014, de 29 de desembre, de la Generalitat, amb la finalitat d'agilitzar la tramitació administrativa dels expedients sancionadors en matèria sanitària.  
La nova estructura orgànica i funcional de la Conselleria de Sanitat, aprovada per Decret 135/2023, de 10 d'agost, del Consell, que determina en el seu article 9 les competències de la Direcció General d'Atenció Primària, fa convenient adaptar la resolució de delegació de competències en aquesta matèria a eixa nova estructura orgànica.  
Per això, amb la mateixa finalitat d'agilitzar la tramitació d'aquesta mena d'expedients administratius en matèria de gestió de l'activitat sanitària primària i les seues urgències, és procedent realitzar l'oportuna delegació de competències, a l'empara del que es preveu en l'article 9 de la Llei 40/2015, d'1 de octubre, de règim jurídic del sector públic, i l'article 63 de la Llei 5/1983, de 30 de desembre, del Consell.  
En virtut d'això, resolc:  
  
Primer. Delegació  
Es delega en las persones titulars de les direccions territorials de la conselleria amb competències en matèria de salut, la competència per a imposar en matèria de gestió de l'activitat sanitària primària i les seues urgències, sancions per la comissió d'infraccions lleus i greus, prevista en l'apartat tercer de l'article 99 de la Llei 10/2014, de 29 de desembre, de la Generalitat, de salut de la Comunitat Valenciana.  
  
Segon. Expressió en les resolucions de delegació  
En les resolucions i els actes que s'adopten en virtut del que es preveu en la present resolució es farà constar expressament que es dicten fent ús de les facultats delegades i es consideraren amb caràcter general dictades per l'òrgan delegant.  
  
Tercer. Avocació  
Les delegacions d'atribucions i funcions aprovades mitjançant aquesta resolució s'entenen sense perjudici de les facultats de l'òrgan delegant per a reclamar el coneixement i la resolució de tots els assumptes que estime oportuns, i, així mateix, es podrà revocar la delegació en qualsevol moment, de conformitat amb el que s'estableix en l'article 10 de la Llei 40/2015, d'1 d'octubre, de règim jurídic del sector públic, i l'article 63 de la Llei 5/1983, de 30 de desembre, del Consell.  
  
Quart. Pèrdua d'eficàcia  
Queda sense efecte la Resolució de 4 de maig de 2021, de la directora general d'Assistència Sanitària, per la qual es deleguen competències en matèria sancionadora.  
  
Cinqué. Eficàcia  
La present resolució produirà efectes l'endemà de la seua publicació en el Diari Oficial de la Generalitat Valenciana.  
  
València, 30 d'octubre de 2023.- La directora general d'Atenció Primària: Eva Suárez Vicent.